cyanic-selkie/wikianc huggingface dataset:
Елизабет Олсен
Ран живот и образование
Во детството, Олсен посетувала часови по балет и пеење. Таа започнала да глуми на многу млада возраст и имала кратки појавувања во филмовите на нејзините сестри. Таа се школувала во училиштето Кемпбел Хол во Северен Холивуд, Калифорнија. По матурирањето, таа се запишала на Факултетот за уметности при Њујоршкиот универзитет. Во 2009 година, Олсен поминала еден семестар студирајќи во Москва, Русија во школата при Московскиот уметнички театар.
Ремзи Несими
Ремзи Несими (албански: Remzi Nesimi; Одри,, - , ) - македонски албанолог, јазичар, професор и истражувач. Познат е по тоа што тој бил еден од најистакнатите албанолози во Македонија и воопшто во светот. Особено бил значаен неговиот придонес во филолошките науки во областа на дијалектологијата и промовирањето на јазичното богатство.
Животопис
Несими е роден 25 декември 1933 година во тетовското село Одри. Средно училиште завршил во Тетово, факултетот и постдипломските студии на Универзитетот во Белград, а докторирал на Универзитетот во Приштина. Работел како лектор по албански јазик при катедрата за албански јазик и литература на Универзитетот во Белград од 1962 до 1964 година, па потоа како предавач по албанскиот јазик на Педагошката академија во Скопје во периодот од 1964 до 1975 година. Бил и професор на Катедрата за албански јазик и книжевност на Универзитетот Св. Кирил и Методиј во Скопје од 1975 до 1999 година. тој е автор на неколку научни книги и над 200 статии во периодични и научни списанија. Несими бил учесник – делегат и на Конгресот за правописот на албанскиот јазик во Тирана во 1972 година, којшто се смета за најзначаен за оформувањето на стандардниот албански јазик, а каде што Несими го презентирал рефератот „Процесот на унифицирање на литературниот албански јазик во Македонија“. Починал на 3 февруари 2018 година во Скопје. Почива во родното село.
Астролаб
Астролаб (ἀστρολάβος ; ;  ) ― стар астрономски инструмент кој претставува рачен модел на универзумот. Неговите различни функции овозможуваат да се смета за клинометар кој има подетална структура и уред за аналогни пресметки, кој е способен да решава неколку вида астрономски проблеми. Неговиот наједноставен облик се состои од метален диск со подредени жици, исечоци и перфорации кои му овозможуваат на корисникот прецизно да пресметува астрономски положби. Во историјата го користеле астрономите, бидејќи може да ја измери височината над хоризонтот на некое небесно тело дење и ноќе, може да се користи за да се идентификуваат ѕвезди или планети, да се одреди месната географска широчина според месното време (како и да се определи времето познавајќи ја географската широчина), за набљудувања или триагулација. Бил користен во антиката, исламското златно доба, европскиот среден век и времето на големите географски откритија за горенаведените намени.
Примена
Непознат астроном кој живеел во 10 век заклучил дека постојат околу 1000 различни примени на функциите на астролабите,  почнувајќи од астролошки, астрономски и религиозни примени, до сезонски и дневни мерења на времето и плимата. Во времето на нивната употреба, астрологијата била исто толку сериозна наука како и астрономијата, а проучувањето на двете се одвивало паралелно. Интересот во астрономијата варирал помеѓу народната астрономија (од предисламската традиција во Арабија) посветена на небесните и сезонските набљудувања, и математичката астрономија, која ги надополнувала интелектуалните практики и прецизните пресметки врз основа на астрономските набљудувања. Во однос на религиозната примена на астролабот, определувањето на исламските времиња на молитва требало да се определат на астрономски начин за да биде прецизно определено дневно време. Исто така со овој уред може да се одреди киблата, насоката на Мека кон која муслиманите мора да се молат. Дополнително на ова, месечевиот календар бил заснован не пресметките од астролабот и бил од големо значење за исламот, со оглед на тоа што ги одредува датумите на главните верски празници како што е Рамазан.
Етимологија
Оксфордскиот англиски речник го преведува англискиот збор астролаб како „star-taker“ и го следи потеклото на зборот преку средновековниот латински до грчкиот збор, од „ѕвезда“ и  „да земе“. Во средновековниот исламски свет, на арапскиот збор (т.е. астролаб) му се припишани различни етимологии. Арапските текстови, го преведуваат зборот како (, што во буквален превод значи „земач на ѕвезди“), директено преведено од грчкиот збор.
Ал-Бируни го цитира и критикува средновековниот научник Хамза ал-Исфахани кој изјавил: „астурлаб е арабизација на оваа персиска фраза“ (, што се преведува како „земач на ѕвездите“). Во средновековните исламски текстови постои и народна етимологија на зборот, која го преведува зборот како „линиите на лаб“, каде што „лаб“ се однесува на еден од синовите на Идриз (Енох). Оваа етимологија е спомната од научник од 10 век по име Ал-Кумми, но подоцна била отфрлена од Ел-Хорезми.
Антика
Астролабот бил измислен во хеленистичката цивилизација од Аполониј од Перга помеѓу 220 и 150 г. п.н.е., често му се припишува на Хипарх. Астролабот бил создаден како уред кој ги обединува функциите на планисферата и диоптрата, а практично бил користен како аналоген пресметувач за решавање на неколку различни видови проблеми во астрономијата. Теон Александриски (–) има напишано детален трактат за астролабот, а Луис тврди дека Птоломеј користел астролаб за да ги направи астрономските набљудувања запишани во Тетрабиблос. Плочестиот астролаб понекогаш погрешно се припишува како пронајдок на ќерката на Теон, Хипатија (починала во 415 н.е.),  но познато е дека веќе бил употребуван најмалку 500 години пред нејзиното раѓање. Ова погрешно припишување доаѓа од неправилното толкување на изјава од писмо напишано од ученикот на Хипатија, Синесиј (–),  кој споменува дека Хипатија го научила како да конструира плочест астролаб, но не укажува на тоа дека таа самата го измислила.
Астролабите продолжиле да бидат користени во гркогласниот свет во текот на средновековното време на Римската Империја. Околу 550 г. н.е., христијанскиот филозоф Јован Филопон напишал трактат во кој го дискутирал астролабот на грчки јазик, кој воедно претставува најраниот преживеан текст за овој инструмент. Подоцна, месопотамискиот епископ Север Себокт исто така напишал трактат за астролабот на сириски јазик во средината на VII век. Себокт во воведот на неговиот трактат укажува дека астролабот се изработувал од месинг, што укажува дека металните астролаби биле познати на христијанскиот исток долго пред да бидат развиени во исламскиот свет или на латинскиот запад.
Првите ренесансни научни трактати се засноваат на претходни класични дела и често се занимавале со птоломејски доктрини. Меѓу нив, највлијателен текст бил астрономското поглавје напишано од Алманациумот на Региомонтан во 1472 година и објавено во Венеција во 1506 година.
Среден век
Сферичниот астролаб е варијација и на астролабот и на обрачната сфера, измислен во средниот век од астрономи и пронаоѓачи од исламскиот свет. Најраниот опис на сферичниот астролаб датира од времето на Ал-Најризи (периодот на 892–902 година). Во 12 век, Шараф ал-Дин ал-Туси го пронашол линеарниот астролаб, понекогаш наречен „стап на ал-Туси“, кој бил „едноставна дрвена прачка со градуирани ознаки, но без нишани. Бил опремен со висок и двоен кабел за правење аголни мерења и имал перфориран покажувач“. Прилагодениот механички астролаб е измислен од Аби Бакр од Исфахан во 1235 година.
Дизидски јазици
Јазици
Јазиците во оваа група се :
Хох морит, Гови-Алтај
Хох морит (Хөх морьт) е област во Монголија во  покраината Гови-Алтај. Во 2009 година, неговото население било 2,461.
Минаре (село)
Минаре или Минаре Чифлик (Σιταγροί, Ситагри, до 1927 г. Μιναρέ Τσιφλίκ, Минаре Цифлик ) — село во Општина Просечен во Драмскиот округ, денес во Грција. Според пописот од 2001 г., населението брои 998 жители.
Хаслебен
Хаслебен (Haßleben) — општина во округот Земерда, во сојузната покраина Тирингија, Германија.
Географија
Ганглофземерн се наоѓа во Тириншката Котлина, околу 18 километри северно од покраинскиот главен град Ерфурт. Реката Шмале Гера тече низ местото.
Иако не се наоѓа на реката Унштрут, низ местото поминува велосипедскиот пат Унштрут.
Тамара Прес
Нејзината помлада сестра Ирина Прес исто така била истакната атлетичарка, но главно во спринтерските дисциплини.
Кариера
Прес е родена во семејство на еврејски родители во Харков, Украина. Нејзиниот татко загинал борејќи се во Втората светска војна во 1942 година, а нејзината мајка ги однела сестрите во Самарканд, каде започнале да се занимаваат со атлетика. Во 1955 година Прес се преселила во Санкт Петербург за да тренира со познатиот тренер Виктор Алексејев. Следната година таа се наоѓала на краткиот олимписки список, но сепак не била дел од олимпискиот тим поради големата конкуренција во фрлачките дисциплини.
Повлекување и гласини околу полот
Таа и нејзината сестра Ирина биле обвинети дека се мажи или хермафродити и поради тоа често биле нарекувани "браќата Прес". Тие ја завршиле својата кариера во 1966 година, пред половата верификација да стане задолжителна. По повлекувањето, Прес работела како тренер и судија во Москва. Таа исто така напишала неколку книги на спортски, општествени и економски теми. Во 1974 година таа дипломирала педагогија.
Таа била наградена со Орденот на Ленин (1960), Орденот на честа (1964) и Орденот на пријателство (1997).
Џаргалан (Гови-Алтај)
Џаргалан (Жаргалан) е област во Монголија во покраината Гови-Алтај. Во 2009 година имала население од 1.904 луѓе.
Нови Град (Севница)
Нови Град (словенечки: Novi Grad) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Антички период во Македонија
Остатоци од материјалната култура во Македонија од античкиот период има ширум целата нејзина територија. Позначајни остатоци од градови има во:
Со остатоци од античкиот период се среќаваме уште со предмети кои датираат од 6 век пред н.е. Такви се на пример пронајдените релјефи во камен од Солун. Тоа се Момче од Солун и Девојче од Солун. Исто така од Кожани од 4 век пред н.е. среќаваме релјеф на македонско семејство во типична македонска облека
Остатоци има и од елементите кои ја сочинуваат државноста на Македонците. Така на пример е монета на Александар 1 Филхелен (498-454 година п.н.е.). Тој својот епитет "Филхелен" во тоа време го имале само странците во грчките држави, што е најдобра потврда дека Македонците не биле од хеленско потекло.
Сите тие остатоци одат во прилог на фактот дека Античките Македонци како посебен народ имале свој јазик и култура, а се одликувале од другите народи и племиња и по својата облека, обичаите и начинот на војувањето.
Интересни остатоци од античкиот период на територијата на Македонија наоѓаме во врска со македонската држава и македонските владетели, колуминирајќи со владеењето на Александар Македонски.
Трепкачки споредувач
Трепкачкиот споредувач ― апарат за гледање кој порано го користеле астрономите за да ги пронајдат разликите помеѓу две фотографии од ноќното небо. Овозможува брзо префрлување од гледање на една фотографија на гледање на друга, „трепкање“ напред-назад помеѓу двете слики направени од иста област на небото во различно време. Ова му овозможува на корисникот полесно да ги забележи објектите на ноќното небо кои ја промениле положбата. Понекогаш бил познат и како трепкачки микроскоп. Тој бил измислен во 1904 година од физичарот Карл Пулфрих во Carl Zeiss AG тогаш именуван како Фондација „Карл-Цајс“.
На фотографиите направени со разлика од неколку дена, објектите кои брзо се движат, како што се астероидите и кометите, би се издвоиле, бидејќи изгледале како да скокаат напред-назад помеѓу две положби, додека сите далечни ѕвезди остануваат неподвижни. Фотографиите направени на подолги интервали може да се користат за откривање ѕвезди со големо правилно движење или променливи ѕвезди или за разликување двојни ѕвезди од двоѕвезди.
Најзабележителниот објект што може да се најде со оваа техника е Плутон, откриен од Клајд Томбо во 1930 година.
Проекцискиот трепкачки споредувач (PROBLICOM), измислен од аматерскиот астроном Бен Мајер, е евтина верзија на професионалната алатка. Се состои од два лизгачки проектори со вртечки диск за затнување што наизменично ги блокира сликите од проекторите. Оваа алатка им овозможила на аматерските астрономи да придонесат во некои фази на сериозно истражување.
Современи замени
Во современите времиња, уредите поврзани со полнење (CCD-а) во голема мера ги замениле фотографските плочи, бидејќи астрономските слики се чуваат дигитално на сметачите. Техниката на трепкање може лесно да се изведе на сметачки екран наместо со физички апарат на трепкачки споредувач како порано.
Техниката на трепкање денес помалку се користи, бидејќи алгоритмите за диференцијација на слики забележуваат предмети што се движат поефикасно отколку човечките очи. За да се измери прецизната положба на познат објект чија насока и брзина на движење се познати, се користи софтверска техника „track and stack“. Повеќе слики се надредени така што подвижниот предмет е наместен на своето место; подвижниот објект потоа се издвојува како точка меѓу ѕвездените траги. Ова е особено ефикасно во случаи кога движечкиот предмет е многу слаб и ако наметнувањето на повеќе слики од него овозможува подобро да се види.
Космос-2154
Космос-2154 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 22 август 1991 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 825 килограми. Космос-2154 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,9 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1008 км, а најмалото на 972.
Ирина Прес
Ирина Натановна Прес (10 март 1939 – 21 февруари 2004) — советска атлетичарка која се натпреварувала на Летните олимписки игри во 1960 и 1964 година. Во 1960 година таа освоила златен медал во дисциплината 80 метри со пречки со резултат од 10.8 секунди и го освоила четвртото место заедно со советскиот тим во штафетната трка на 4 × 100 метри. Во 1964 година таа го освоила четвртото место на 80 метри со пречки и шестото во фрлање ѓуле, но го освоила златниот медал во новововедената дисциплина седмобој.
Заедно со нејзината постара сестра Тамара, Ирина поставила 26 светски рекорди меѓу 1959 и 1966 година. Кариерите на сестрите Прес завршиле одеднаш во време кога била воведена половата верификација. Критичарите претпоставувале дека сестите Прес се мажи или хермафродити. Друга претпоставка е дека тие се вшприцувале со машки хормони со цел да бидат посилни. Тие често биле нарекувни "браќата Прес".
По повлекувањето, Прес дипломирала физичко образование и била тренер во својот клуб Динамо Москва. Од 2000 година до нејзината смрт во 2004 година таа била на чело на Московскиот комитет за физичка култура и спортови.
Емилијано Сапата
Емилијано Сапата Саласар (Emiliano Zapata Salazar; ; 8 август 1879 - 10 април 1919) — мексикански револуционер, еден од водачите во Мексиканската револуција и водич на револуцијата на селаните во државата Морелос во Мексико. Тој е инспирација за аграрното движење наречено Сапатизам.
Животопис
Тој е роден во селото Аненекуилко во државата Морелос во Мексико, во фамилија на фармери, поради што имал увид во тешкотиите и проблемите на луѓето кои живеат на село и одработуваат земја. Тој долго протестирал против одземањето на земјите на обичните селани.
Во 1909 година се случил важен состанок помеѓу старешините на неговото родно село каде што кметот на селото најавил оставка поради неговите години, но никој не се осмелил да бара нов кмет. Поради тоа, Сапата станал кмет на селото без претходно гласање, а како доверлив и сигурен човек за таква позиција.
Во изборите во 1910 година, Сапата гледа можност за да ги промовира своите реформи за земјата во Мексико и прави сојуз со кандидатот Францис I Мадеро во кој гледа најдобра шанса за вистински промени во државата. Сепак, Мадеро не ги исполнува реформите и поради тоа Сапато одбива да се покори на новата влада, настојувајќи спроведување на аграрните реформи и конфискација на оние земји кои припаѓаат на непријателите на револуцијата.
Црква „Св. Ѓорѓи“ - Нов Арманќој
Свети Ѓорѓи (Αγίου Γεωργίου Ελευθερίου) — црква во населбата Нов Арманќој-Корделио на градот Солун, Егејска Македонија. Влегува во состав на Неаполско-ставруполската епархија на Цариградската патријаршија.
NGC 5527
NGC 5527 — спирална галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5527 се споменува и како MCG 6-31-81, CGCG 191-67, KUG 1412+366.
Откривање
Објектот е откриен на 19 април 1855 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 14 м 27,2 с, а неговата деклинација, односно висината на лакот на тој агол, +36° 24' 16"". Положбениот агол на објектот е во износ од 160°.
Други поделби
Проучување на NGC 5527 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 50868. Во рамките на атласот на длабокото небо, Уранометрија 2000.00, објектот припаѓа на групата означена со бројот 110; додека во Каталогот на основни ѕвезди (GSC) е групиран под бројот 2552. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 127.
Цутухилци
Цутихилците (Сутухилци) се домородни Американци, едни од 21-те мајански народи што живеат во Гватемала. Заедно со Шинците, Гарифунците (Црните карибци) и Ладинонците, тие ги сочинуваат 24 етнички групи во оваа релативно мала земја. Околу 100,000 Цутихилци живеат во околината на Езерото Атитлин. Нивниот пред-колумбиски главен град, во близина на Сантјаго Атитлин, бил Чуитинамит Во пред-колумбиското време, цутихилската нација била дел од древната мајанска цивилизација.
Цутихилците се познати по постојаното придржување кон традиционалните културни и религиозни обреди. Меѓу нив се практикуваат и евангелски протестантство и римокатолицизам. Тие зборуваат цутихилскиот јазик, член на мајанското јазично семејство.
Историја и демографија
Цутихилците датираат од после класичниот период (околу 900-1500) на мајанската цивилизација, населувајќи го јужниот слив на езерото Атитлин, во регионот Солола на горите на Гватемала.
Денес тие живеат во градовите Сан Хуан Ла Лагуна, Сан Пабло Ла Лагуна, Сан Маркос Ла Лагуна, Сан Педро Ла Лагуна, Сантјаго Атитлан, Панабах, Цанчах (се верува дека била инспирација, заради сличен звук, за името „Сантјаго“), а многу малку во Сан Лукас Толиман, иако порано живееле во многу поширок регион. Во 1523 година шпанскиот конквистадор Педро де Алварадо, со помош на Какчикелански Мајанец, ги победил во битка близу градот Панахачел во која тие изгубиле дел од своите земји, и контролата врз езерото.
Во 2005 година, неколку стотици Цутухилци починале во лизгање на земјиштето предизвикано од ураганот Стан. Од Панабах и Цанчах спасувачите откриле 160 тела, додека 250 останале како исчезнати од двата града.
Економија
Иако туризмот сега е растечки извор на приход, многумина сè уште вршат традиционални методи на одгледување на двете главни култури во регионот, кафе и пченка. Туризмот добива корист најзначително од работата на даревити уметници и ткајачи кои се трудат да добијат признание за креативноста и уникатноста што ја нудат. Сан Хуан е една од трите цутухилски заедници каде уметниците се прилагодиле на меѓународниот жанр Арте Наиф, за да ги изразат културните традиции, верувања, церемонии и дневни активности на нивната посебна култура. Овој облик на уметност и нејзините најголеми постигнувања на цутухилските изведувачи биле признаени во трајната книга спонзорирана од УНЕСКО на темата, Арте Наиф: Современи гватемалско мајански слики, 1998. Tкајачите од Сан Хуан се едни од многу малкуте домородни занаетчии кои произведуваат свои бои за конците што ги користат; тие ги произведуваат бои најмногу од растенијата што растат во близината.
Хеншлебен
Хеншлебен (Henschleben) — село и поранешна општина во округот Земерда, во сојузната покраина Тирингија, Германија. Од 31 декември 2019 година претставува дел од општината Штраусфурт.
Географија
Хеншлебен се наоѓа во Тириншката Котлина на реката Унштрут.
Општински единици
На поранешната општина Хеншлебен припаѓало и местото Фера, кое било припоено кон Хеншлебен на 1 јули 1950 година.
Кобиха
Кобиха (шпански: Cobija) е град во Боливија. Градот се наоѓа на 600 км северно од Ла Пас во регионот на Амазонија. Кобиха е во близина на бразилската и перуанската граница. Градот се наоѓа на брегот на реката Акре на надморска височина од 280 метри. Градот има тропска клима проследена со дождови.
Кобиха има околу 25.000 жители и е главен град на департманот Пандо. Во градот има два аеродрома и е патно поврзан со Ел Чоро.
Мала Германија
Терминот Мала Германија (германски: Kleindeutschland, спротивно на " Голема Германија ") во суштина се однесува на Германија без Австрија. Во 19 век, дел од Австриската империја припаѓал на Германскиот Сојуз. Во револуционерната ера од 1848-1850 година се дискутирало дали Австрија или дел од Австрија би можеле да припаѓаат на новата германска федерална држава. Во 1867-1871, "Мала Германија" станала реалност: федерална држава под водство на Прусија и без Австрија. После тоа, терминот го изгуби своето значење, бидејќи оттогаш "Германија" обично се идентификува како оваа Мала Германија.
Кобиха
Клима
Поради местоположбата на градот, Кобиха се смета за најдождлив регион во државата. Кобиха се наоѓа на реката Акре на 280 метри надморска височина во близина на џинглите. Регионот има топла клима со дневна температура на 26 степени.
Мала Германија
Другиот термин, Голема Германија, останала во употреба за оние кои сакаа да ја инкорпорираат Австрија или германското говорно подрачје на Австрија во Германија. Ова станало политичко прашање по Првата светска војна, а потоа повторно во 1938-1945 година. За време на студената војна, кога Германија била поделена, обединета Германија била наречена " Gesamtdeutschland ".
Еволуција во револуционерната ера
Од 1815 германските држави припаѓале на Германскиот Сојуз. Нејзината територија била дефинирана суштински по Светото Римско Царство. Некои земји-членки припаѓале на конфедерацијата само со дел од нивните територии, како Прусија, а особено Австрија. Територијата во рамките на конфедерацијата била наречена bundeszugehörig (припадник на конфедерацијата), другиот bundesfremd (странец на конфедерацијата). Само Bundesgebiet (федерална територија = територија во границите на конфедерацијата) била заштитена со воените одредби на Германскиот Сојуз.
Во март 1848 година, избувнала револуција во Германија и во други европски земји. Федералното собрание, единствениот орган на Германскиот Сојуз, го избра националното собрание за да изготви устав за германска федерална држава. Германското национално собрание, исто така, воспостави привремен шеф на државата (вујко на австрискиот император) и влада. Првично било универзално прифатено дека федералната територија на Австрија треба да биде дел од новата германска држава.
Во текот на 1848 година, станало јасно дека австриската влада не сакала да живее со последиците од германската федерална држава. Германското национално собрание одбило да ја прифати цела Австрија, бидејќи тоа би ја оптоварувало новата држава со националните конфликти на Австрија. Само дел од Австрија, кој бил веќе федерална територија, бил добредојден, дури и ако вклучувал големо етничко малцинство ( Чесите ). Остатокот од Австрија морал да биде одделен во смисла на уставот, владата и администрацијата. Австрискиот император ќе биде шеф на држава на двата дела во личен сојуз.
Австрија ја одбила оваа поделба на својата империјална територија: Се плашела дека личната заедница не била доволна за да ги задржи деловите на Австрија заедно. Во март 1849 година, австрискиот император издал нов австриски устав, кој ја дефинирал Австрија како централистичка држава. Дотогаш, германското национално собрание веќе било поделено во "Голема Германци" (често католици) и "Помали Германци". Втората тенденција стана во март 1849 година мнозинството. Таа гласаше за германски устав кој го остави отворен пристапот на Австрија, но го избра прускиот крал за германски цар.
Прускиот крал одбил да ја прифати царската круна во април. Но веднаш, тој се обидел да ја обедини Германија со себе со проект кој подоцна бил наречен " Ерфурт унија ". Австрија не требало да стане дел од оваа верзија на Мала Германија. Џозеф фон Радовиц, советник на прускиот крал и вистински водач на проектот, се обиде да ја поврзе Австрија и Унијата заедно во конфедерација. Австрија ги отфрли овие обиди и ја направи Прусија да се откаже од своите сојузнички планови кон крајот на 1850 година.
Шарга, Гови-Алтај
Шарга (Шарга) е област во Монголија во покраината Гови-Алтај. Во 2009 година, неговото население било 1,921.
Литов-Фалун
Литов-Фалун (Lüttow-Valluhn) — општина во округот Лудвигслуст-Пархим, во Мекленбург-Западна Померанија, Германија.
Јозеф Карл Штилер
Јозеф Карл Штилер (1 ноември 1781 - 9 април 1858) — германски сликар. Од 1820 до 1855 година работел како сликар на кралските дворови на баварските кралеви. Познат е по своите неокласични портрети, особено по Галеријата на убавините во палатата Нимфенбург во Минхен, како и неговиот симболичен портрет на Лудвиг ван Бетовен, кој стана едно од неговите најпознати дела.
Гонганско-гимоџански јазици
Гонганско-гимоџанските јазици сочинуваат подгрупа на северноомотските јазици, кои пак се дел од афроазиските јазици. Јазиците се зборуваат во Етиопија.
Јазици
Јазиците во оваа група се :
Пилорик
Географија
Селото е сместено во јужното подножје на планината Пајак, 2 км северно од градот Пазар (Ениџе Вардар). Поради близината до градот, со време станало негово предградие и добило урбан карактер.
Праисторија
Во околината на селските гробишта има праисториска населба, која во 1986 г. е прогласена за културно-историски споменик.
Во Отоманското Царство
Во XIX век Пилорик е забележано како чисто македонско село во Ениџевардарската каза. Според Николаос Схинас, во средината на на 1880-тите Пилорики (Πυλωρίκη) било село со 30 христијански семејства.
Според статистиката на Васил К’нчов („Македонија. Етнографија и статистика“) во 1900 г. Пилорик броел 166 жители Македонци.
По Илинденското востание во 1904 г. целото село потпаднало под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Пилорик (Pilorik) имало 216 Македонци, сите под егзархијата. Во селото работела бугарската пропаганда со едно училиште.
Кукушкиот околиски училиштен инспектор Никола Хрлев во 1909 г напишал за селото:
Во 1910 г. Халкиопулос напишал дека во селото (Πιλορίκιον) има 219 егзархисти.
Според српскиот географ Боривое Милоевиќ, пред Балканските војни селото имало 35 македонски христијански куќи.
Во Грција
Во Првата балканска војна селото е окупирано од грчката војска. Бугарските цркви и училишта се затворени. Истата 1912 година е заведено како село со христијанска вероисповед и македонски јазик. Во 1913 г. е припоено кон Грција согласно Букурешкиот договор, кога населението броело 291 лице, од кои 159 мажи и 132 жени. На пописот од 1920 г. Пилорик имал 263 жители.
По 1924 г. властите насилно иселиле 132 жители во Бугарија, (30 семејства во Горен Воден, денес во Асеновград) ) и на нивно место довеле грчки. Одземени се 44 имоти на преселените жители. Во 1928 г. селото е заведено како етнички мешано со 252 жители, од кои 180 биле дојденци (45 семејства). Претходната 1927 г. е преименувано во грцизираниот облик Пилориги, а во 1954 г. му е дадено сосем грчкото име Пендаплатанон.
Во 1940 г. Пилорик веќе имал 569 жители поради меѓувремено сместување на дополнителни грчки колонисти. Според статистиката на НОФ, во 1927 г. во селото имало 185 Македонци, 17 Власи, а останатие биле грчки дојденци. Во следните десетлетија населението се зголемило уште повеќе, и наизменично растело и опаѓало, а потоа доживеало и позасилен развој. Пописот 2001 г. е последниот на кој Пилорик се води како самостојно село со 956 лица, за да биде припоен кон Пазар во следното десетлетие. Се претпоставува дека денес има околу 1.015 жители, иако повеќе не се брои посебно.
Стопанство
Иако има градски карактер поради близината до Пазар, населението сепак се занимава со одгледување на жито и памук, а делумно е застапено и сточарството.
Падулес
Падулес  — општина во покраината Алмерија, во автономната заедница Андалузија.
Демографија
Source: INE (Spain)
Тајшир, Гови-Алтај
Тајшир (Тайшир) е област во Монголија во покраината Гови-Алтај. Во 2009 година, неговото население било 1,536.
Арти Камерон
Арти Камерон (родена на 14 декември 1988 година) е афро-гвајска манекенка. Дипломирала на колеџот на заедницата Ла Гвардија во 2008 година. Таа била прогласена за Мис Гвајана во 2011 година, но не можела да добие виза навреме за да учествува на изборот за Мис на светот 2011 година, па нејзиното учество било одложено на меѓународниот натпревар следната година. Таа се сретна со Бхарат Јагдео, претседател на Гвајана, откако победи на националниот натпревар. На изборот за Мис на светот 2012 година, Камерон ја освои наградата Избор на луѓето. Традиционално е кралиците на убавината да бидат високи за подобро да ги покажат своите нозе, но Камерон била една од неколкуте натпреварувачки на Мис на светот 2012 кои беа ниски. Изборот се одржа во Кина, а Камерон ја пофали кинеската архитектура додека била таму. Алијансата на три држави во Гвајана и обезбеди на Камерон три коктел фустани за натпреварот. Тој јули, Камерон се појави на модното шоу на JRG Bikini Under the Bridge во Њујорк Сити, Њујорк, САД. Нејзиното владеење како Мис Гвајана траело до 2013 година.
ЈЗУ Општа болница „Борка Талески“-Прилеп
ЈЗУ Општа болница „Борка Талески“ – Прилеп располага со високостручен и квалитетен лекарски кадар кој во својата работа е поддржан од висок, виш и средномедицински персонал со големо искуство. Административно-техничкиот персонал, организационата поставеност и функционирањето на информатичкиот болнички систем претставуваат одлична логистичка поддршка за здравствениот кадар и се од големо значење за непречено функционирање на установата.
Услугите на ЈЗУ Општа болница „Борка Талески“ – Прилеп најчесто ги користат пациенти од општините Прилеп, Крушево, Македонски Брод, Кривогаштани и Долнени со околу 120.000 жители. Болницата располага со 407 болнички постели, или 3.5 постели на 1000 жители. Бројот на годишно прегледани пациенти изнесува над 175.000, со преку 12.000 хоспитализирани болни, Просечниот број на болнички денови по пациент изнесува 6 дена, а во 2006 година имаше 1200 породувања.
Болничката зграда е изградена во 1980 г. Вкупната корисна површина на болницата изнесува 19.440м2, од кои 17.890м2 опфаќа стационарниот дел, а 1550м2 отпаѓаат на специјалистичко-консултативните служби (амбуланти).
ЈЗУ Општа болница „Борка Талески“ – Прилеп го осигурува третманот на сите заболувања со специјалистичко-консултативна и болничка здравствена заштита, вклучувајќи медикаментозен, хируршки, конзервативен третман и третман со физикална терапија и рехабилитација, како и продолжено болничко лекување и тоа:
Нашата мисија
Да служиме на заедницата како центар за медицина кој обезбедува квалитетна здравствена услуга на населението од Прилеп, Крушево и Македонски Брод и посетителите на овој регион. Почитувајќи ја медицинската традиција, тежнееме да станеме центар на медицината во регионот за превентива, лекување и едукација на здравствените работници.
Прием во ЈЗУ Општа болница „Борка Талески“-Прилеп
При доаѓање на лекување или преглед во болницата задолжително носете здравствена книшка специјалстички или болнички упат од вашиот матичен лекар сини картони (доказ за здравствено осигурување) резултати од извршени лабораториски резултати, рендгенски снимки и други испитувања документација од последната хоспитализација или специјалистички преглед предмети за ична хигиена (сапун, четка и паста за заби...) Во договор со медицинскиот персонал од одделението кадешто ќе бидете примени можете да донесете наметка, пижами, крпа, влечки или други предмети.
Прием на итен случај
Ќе бидете примени и без упат, но пожелно е во најкраток временски рок да донесете: историја на болеста, односно целата Ваша постоечка медицинска документација лекови кои во моментот ги земате мала сума на пари за плаќање на болничките трошоци Личност во придружба секогаш е добредојдена!
Испишување од ЈЗУ Општа болница „Борка Талески“-Прилеп
Заминувањето и испишувањето од болницата секогаш е планирано од страна на одделенскиот лекар, при што навреме ќе биде известен пациентот и неговото семејство. Медицинскиот персонал каде се лекува дава јасни насоки во врска со заминувањето од болницата:
Ако на крајот од болничкото лекување и поради состојбата не побарал да се смести во некоја установа, дома за стари лица или некоја установа за нега, во тој случај на пациентот ќе му помогне Служба за социјална работа. Родителите или старателите на малолетен пациент до 18 годишна возраст, треба да бидат присутни при неговото испишување од болница.
Одделение за гинекологија и акушерство
Во рамките на одделението се спроведуваат амбулантски услуги, се вршат амбулантски гинеколошки интервенции, ЕХО дијагностика, ЦТГ дијагностика, амниоскопија, брисеви, ПАП тестови, артефициелни абортуси, киретажи и МСГ инстилации. Оперативно во ова одделение се реализира завршување на раѓање (царски рез), се води породување, се врши згрижување на повреди при нормални и инструментално завршени раѓања. Се спроведуваат сите оперативни зафати на аднексите, утерус, вагина, цервикс. На одделот за гинекологија со акушерство се вработени 5 лекари специјалисти гинеколози, 1 специјализант, како и солиден тим на медицински сестри и негувателки.
Одделение за неонатологија
Одделот за неонатологија врши постојан интензивен надзор над штотуку родените деца, кои во поголем број се сместени покрај мајките во одделот за акушерство, следејќи ги најсовремените препораки и стандарди на Светската здравствена организација. Искусниот тим на лекари специјалисти (4) и образовани сестри (10) во редовна визита се во блиска соработка со одделот за детски болести кои овозможуваат оптимална здравствена заштита над новороденчето.
Одделенски се реализираат низа рутински процедури: ЕХО дијагностика, скрининг на хипотиреоза и фенилкетонурија, фототерапија, вакцинација за БСГ и Б-хепатит.
Одделение за анестезија и реаниматологија
Службата за анестезија, реанимација и интензивно лекување при општата болница „Борка Талески“ Прилеп дава анестезиолошки услуги на сите оперативни оддели во болницата, при што се изведуваат сите видови на општа анестезија и регионални анестезии, епидурална аналгезија. Единицата за интензивно лекување располага со 6 болнички кревети каде работат 9 лекари анестезиолози. Оваа единица е наменета за интензивно лекување, стабилизирање на виталните функции и ги опфаќа витално загрозените пациенти од различните возрасни категории. Таа е централна единица за целата установа наменета за надзор и лекување на пациентите по оперативен зафат, политрауматизирани пациенти, пациенти со невротрауми, пациенти со изгореници, како и пациенти со знаци на затајување на животните функции.
Одделение за хируршки болести
Ова одделение се состои од специјалстичко-консултативна амбуланта со кабинет за ендоскопија и кабинет за гастроскопија и колоноскопија, болнички отсек, отсек урологија и операциони сали. Одделението располага со 48 кревети. На одделот работат 10 хирурзи, 2 уролози и 1 лекар на специјализација. Во 2 современи операциони сали во општа и локална анестезија се изведуваат најразлични оперативни зафати на граден кош, дојка, класична и ендоскопска хирургија на дигестивниот тракт и жолчно кесе, операции на кила, ТУР на тумори на мочен меур и простата, ректоскопија, цистоскопија, биопсија на мочен меур и простата. Годишно во просек болнички се лекуваат преку 1400 пациенти.
Хируршката амбуланта секојдневно спроведува општи хируршки прегледи, ЕХО дијагностика, ректоскопии, цистоскопии, хируршки биопсии.
Одделение за ортопедија и трауматологија
Во одделението за ортопедија и трауматологија работат 5 специјалисти ортопеди трауматолози,како и останат медицински персонал целосно посветен на потребите на пациентите. Овој оддел пружа здравствена заштита на подрачјето на општина Прилеп, како и соседните општини на кои нема организирани ортопедски услуги.
Одделот располага со 24 кревети и годишно просечно се лекуваат околу 750 пациенти и се извршуваат преку 550 оперативни зафати. Секојдневно лекарите од ортопедско-трауматолошкото одделение реализираат згрижување на рани на екстремитетите, остеосинтези на скршеници, тотални и субтотални ендопротези на колк, артроскопии, ампутации, отстранување на некои тумори, репозиции на скршеници, артродези. Ортопедската амбуланта работи секојдневно и во текот на една година се прегледуваат преку 20.000 пациенти. Во амбулантата за детска ортопедија со кабинет за ехотомографија редовно се врши и ехо дијагностика на детски колкови.
Одделение за уво,нос и грло
Во ова одделение работат два ОРЛ специјалисти, а одделението располага со 20 кревети. Се состои од амбуланта со отсек за аудиологија, болнички оддел и операциона сала.
Во специјалистичко – консултативната амбуланта, покрај редовните прегледи кои годишно се околу 11.000, се изведува и аудиомериска дијагностика на слушната функција. На одделот се изведуваат амбулантски интервенции, а постои и дневна болница во која пациентите секојдневно доаѓаат и примаат редовна терапија, се прават преврски, се изведуваат инхалации и блокади. Најчести интервенции-оперативни зафати кои се изведуваат на одделението се: вадење на тонзили(крајници) со општа и локална анестезија, септопластика на крива носна преграда, полипи од нос, операција на параназални синуси, карциноми. Најчести амбулантски операции кои се изведуваат на одделението се: екстирпација на карциноми, епителиоми, веруки на носот, лицето и увото, репозиции на носот, сутури, екстирпација на атероми на носот и увото, пластично-реконструктивна хирургија на клемпави уши.
Одделение за очни болести
На ова одделение работат 6 лекари специјалисти-офталмолози. Одделението се состои од болнички отсек, операциона сала, специјалистичко-консултативна амбуланта и отсек за ортоптика. Болничкиот отсек располага со 27 кревети. Во очното одделение годишно се прегледуваат преки 13.000 пациенти од Прилеп, Крушево, Македонски Брод. Амбулантно редовно се извршуваат општи офталмолошки прегледи, периметрија, биомикроскопија, тономерија, сондирање и промивка на солзните канали.
Најчести оперативни зафати кои се изведуваат на очното одделение се: операција на перде со и без вградување на леќа, операција на страбизам, оперативни зафати на глауком (покачен очен притисок), операција на солзни патишта и солзно кесе, оперативни зафати при повреди на окото од туѓо тело, операции на помошен очен апарат. Во кабинетот за ортоптика секојдневно се врши дијагностика и терапија на страбизам.
Одделение за интерни болести
Во одделението работат 13 лекари специјалисти и останат искусен и посветен персонал, а располага со 69 болнички кревети. Одделението е поделено на болнички отсек, отсек за кардиологија со коронарна единица, отсек за нефрологија со центар за хемодијализа, отсек специјалистичко-консултативна амбуланта о клиничка дијагностика и отсек за пнеумофтизиолошки заболувања.
Амбулантски во интерното одделение годишно се лекуваат повеќе од 17.000 пациенти, а бројот на лежечки болни просечно годишно изнесува преку 2500. Секојдневно амбулантски се изведува функционална кардиолошка процена: ЕКГ прегледи, холтер дијагностика на крвен притисок, коронарен стрес тест, ехокардиографија; прегледи на дијабетичари, спирометрија, гастроскопија, ЕХо прегледи на абдомен, уринарен систем, алерголошки тестирања, ендокринолошки и ревматолошки прегледи. Во одделението за потребите на лежечките пациенти, како и на оние пациенти кои ги користат услугите на дневната болница се спроведуваат низа современи терапевтски процедури: инхалациона терапија, аспирација, дефибрилација, електрокардиоверзија, детоксикација, реанимација.
Одделение за детски болести
Детското одделние постои повеќе од четири децении. Во одделението работата 4 педијатри, а на расплагање се 33 болнички кревети и 9 кревети за мајки кои се сместени во посебна просторија. Просечно годишно во ова одделние се лекуваат околу 1700-2000 пациенти. Во склоп на одделението работи специјалистичко-консултативна амбуланта со здравствена единица за пулмологија и алергологија, а секојдневно се изведуваат ЕКГ прегледи, ехокардиографија, како и алерголошки кутани тестови. Амбулантски годишно се прегледуваат околу 10.000 пациенти. Во одделението функционира дневната болница во која се вршат ситни интервенции и рехидрирање на полесно болните деца, аспирации, инхалации, се изведува фототерапија, трахеални аспирати, физикален третман на пулмолошки болни. За време на престојот на одделението болните деца го поминуваат времето во цртање, читање, гледање телевизија заедно со негувателките кои им помагаат полесно да ги поминат болничките денови и отсуството на најблиските.
Одделение за невролошки и психијатриски болести
Одделението располага со 39 болнички кревети, а работат 3 лекари невропсихијатари, 3 психијатри, 2 невролози, 2 специјалисти по медицинска психологија, како и останат медицински персонал. Во стационарниот дел на одделението годишно се лекуваат околу 1200 пациенти, а во специјалистичко-консултативна амбуланта просечно годишно се прегледуваат преку 12.000 пациенти. На невропсихијатрискиот оддел се врши дијагностичка проценка на состојбата и консултација, поединечна психотераписка работа со деца и адолесценти, работа со семејства чии деца имаат одредено пореметување, лекување, интензивна нега и физикална рехабилитација на цереброваскуларни болести, лекување и дијагностика на епилептички напади со помош на ЕЕГ, како и сите невролошки заболувања.
Одделение за инфективни болести
Во оваа одделение работат 5 специјалисти инфектолози и 8 медицински сестри. Самата зграда во кој е сместен овој оддел е посебно адаптирана за лекување за сите воспалителни и контагиозни болести, со можност за изолација на пациентот.Просечно годишно низ специјалистичко-консултативно амбуланти поминуваат преку 4500 пацинети, а преку 700 пациенти се лекуваат болнички. Инфективно одделение врши специјалистичко-консултативни прегледи, а во имунолошката лабораторија во склоп на одделението се спроведуваат имунолошки испитувања за анти ХИВ(сида), HBsAg, HCV, советување за ХИВ, лумбални пункции.
Одделение за физикална медицина и рехабилитација
Во него работат 4 лекари, 11 физиотерапевти и 3 медицински сестри, а годишно се прегледуваат и третираат преку 5.000 пациенти. Во одделението за физикална медицина и рехабилитација секојдневно се реализираат амбулантски интервенции со употреба на апарати за електротерапија, термотерапиија со парафинотерапија и криотерапија, магнетотерапија, ултразвучна терапија. Службата спроведува третман на сколиози и други деформитети во детска возраст, кинезитерапија, мануелна масажа, како и третман на контрактури. Во поновиот период оваа служба почна да врши домашна посета и терапија на тешко подвижни или неподвижни паценти.
Одделение за радиологија и ултра звук
Во ова одделение работат 2 лекари специјалисти радиолози, 12 специјализант, 10 виши радиолошки технолози и останат медицински персонал. Одделението реализира голем број на РТГ и ултразвучни дијагностички иследувања, кој се движи во рамкте на 25.000 прегледи годишно. На одделението се изведуваат сите рутински и контрасни РТГ иследувања на абдомен, желудник и дванаесетпалечно црево, снимања на жолчно кесе и канали, пасажа на цревата, дебело црево, мочни патишта и бешика. Секојдневно во службата се прави РТГ на граден кош, срце и бели дробови, класична томографија. Сужбата изведува и ултразвучна дијагностика на абдомен, урнарен тракт, дојки, невросонографија како за болнички, така и за пациенти кои се упатени од специјалистичко-консултативните амбуланти во рамките на општата болница.
Одделение за дерматовенерологија
Работата ја извршуваат 2 лекари специјалисти дерматовенеролози, кои работат две смени секој ден. Во овој оддел се врши дерматолошки и венеролошки преглед, криотерапија со течен азот, дермоскопија, електрокаутеризација, земање на кожна биопсија, микроскопска микролошка дијагностика, брис од уретра за дијагноза на гонококна инфекција, експресија на молуски и комедони, преврски.
Одделение замаксилофацијална и стомато хирургија
Во оваа одделение работат 3 лекари специјалисти по максилофацијална и орална хирургија. Во одделението се изведуваат операции на вилици, заби, лице, дел од врат и глава. Лекарите од одделението се занимаваат и со трауматологија на максилофацијалното подрачје, се реализира хирургија на тумори, пластична и реконструктивна хирургија на максилофацијалното подрачје, како и стоматохируршки интервенции.
Депо за лекови со галенска лабораторија и инфузионо одделение
Во оваа служба се вработени 3 специјалисти по фармација и останат медицински персонал. Службата врши прием, селекција и дистрибуција на голем број лекови и потрошен медицински и санитетски материјал, како и израбтка на магистрални препарати, капки за очи и инфузиони раствори, при што редовно се врши испитување и контрола на нивниот квалитет. Доброто функционирање и снабдување на сите одделенија и служби со со лекови и потрошен медицински и санитетски материјал се должи на тесната соработка меѓу фармацевтите вработени во депото за лекови и лекарите во општата болница.